Nariadenie Rady (EHS) č. 1795/76
z 20. júla 1976,
týkajúce sa uplatnenia článku 40 ods. 4 Zmluvy na francúzske zámorské departementy
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 43 a 227,
so zreteľom na návrh Komisie,
so zreteľom na stanovisko Európskeho parlamentu [1],
keďže by sa rozsah sekcie usmerňovania Európskeho poľnohospodárskeho usmerňovacieho a záručného fondu mal rozšíriť tak, aby zahrňovala francúzske zámorské departementy takým spôsobom, že môžu dostať pomoc spoločenstva na zlepšenie poľnohospodárskych štruktúr stanovených v článku 6 nariadenia Rady (EHS) č. 729/70 z 21. apríla 1970 o financovaní Spoločnej poľnohospodárskej politiky [2], naposledy zmeneného a doplneného nariadením (EHS) č. 2788/72 [3], a tak podporiť hospodársky a sociálny rozvoj týchto území, ktoré sú predovšetkým poľnohospodárske;
keďže činnosť riadiacej sekcie by sa mala čo možno najviac rozšíriť na francúzske zámorské departementy,
PRIJALA TOTO NARIADENIE:
Článok 1
Článok 40 ods. 4 zmluvy sa uplatňuje na francúzske zámorské departementy vzhľadom na sekciu usmerňovania Európskeho poľnohospodárskeho usmerňovacieho a záručného fondu.
Článok 2
Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. júla 1976